पाएं अपने शहर की ताज़ा ख़बरें और फ्री ई-पेपरडाउनलोड करें
चुनाव नतीजे आने के बाद लगातार चौथे दिन पेट्रोल-डीजल की कीमतें बढ़ाई गईं। तेल कंपनियों ने शुक्रवार को पेट्रोल 30 पैसे व डीजल 33 पैसे प्रति लीटर महंगा कर दिया। उदयपुर में सामान्य पेट्रोल अब 98.47 रुपए और डीजल 91.01 रु. तक पहुंच गया। गत चार दिनों के अंदर ही पेट्रोल का दाम 1.03 पैसे और डीजल का 1.19 पैसे तक बढ़ गया है। पहली बार डीजल का दाम 91 रु./ली. के पार हुआ है।
फेडरेशन ने कहा- क्रूड इतना महंगा नहीं, फिर भी वृद्धि
एलपीजी फेडरेशन ऑफ राजस्थान के महासचिव कार्तिकेय गौड़ ने बताया कि क्रूड ऑयल इतना तेज नहीं है उसके बावजूद भी जो बढ़ोतरी हो रही।
एक तरफ महामारी की मार के चलते आम आदमी के जिंदगी में रोजी-रोटी का संकट पैदा हो गया है। वहीं चार दिन से लगातार बढ़ते पेट्रोल-डीजल के दामों ने हालात को और गंभीर बना दिया है। शुक्रवार को पेट्रोल 30 पैसे बढ़कर 98.47 रुपए, डीजल 33 पैसे की बढ़ोतरी के साथ 91.01 रुपए तक पहुंच गया। वहीं 54 पैसे की बढ़ोतरी के स्पीड पेट्रोल 101 के पार यानी 101.52 रुपए प्रति लीटर हो गया है। तेल कंपनियां लगातार चार दिन से पेट्रोल-डीजल के दामों में बढ़ा रही है। यहीं स्थिति रही तो अगले हफ्ते तक सामान्य पेट्रोल 100 रुपए के पार जा सकता है।
चार राज्यों में विधानसभा और राजस्थान में उप चुनाव के दौरान तेल कंपनियों ने 24 मार्च से लेकर 15 अप्रैल तक 22 दिनों के दौरान पेट्रोल में 72 पैसे और डीजल में 53 पैसे की कटौती की थी। लेकिन कंपनियों ने इसकी भरपाई इन 4 दिनों में ही पूरी कर ली गई है। चार दिन में पेट्रोल के दाम में 1.03 रुपए और डीजल के दाम में 1.19 रुपए प्रति लीटर की वृद्धि हो चुकी है। अंतरराष्ट्रीय बाजार में कच्चे तेल का दाम लगातार ऊंचा बना हुआ है। कच्चे तेल का दाम 70 डॉलर प्रति बैरल के आसपास चल रहा है। जिसके चलते आगे भी तेल के दामों में बढ़ोतरी जारी रहने के पूरे आसार है। पिछले साल जून से अब तक डीजल के दाम में 28.76 फीसदी और पेट्रोल 25.96 फीसदी की बढ़ोतरी की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn